open-index/open-wikipedia-markdown huggingface dataset:
Ignacio de la Llave

**Ignacio de la Llave** (født 26. august 1818 i Orizaba i Veracruz, død 1863) var general og guvernør i den meksikanske delstaten Veracruz fra 1857 til 1860. 

## Liv
Han ble født i Orizaba i delstaten Veracruz, en nevø av Pablo de la Llave. Han deltok i den meksikansk-amerikanske krigen, i revolusjonen mot Santa Anna i 1851, i Guerra de Tres Años («treårskrigen») mot de konservative og på nasjonalistsida mot Maximilian av Mexico. Han døde som følge av krigsskader i 1863.

## Utmerkelser
Det er en kommune, Ignacio de la Llave i delstaten Veracruz, som er oppkalt etter ham. I 1932 ble navnet endret fra San Cristóbal de la Llave.

Staten Veracruz var kjent som Veracruz-Llave fra 1863 til 2004, og siden 2004 har den offisielt vært kjent som Veracruz de Ignacio de la Llave.

## Referanser
Kampen skole (Oslo)

**Kampen skole** er en 1&ndash;7 skole (barneskole) i bydel Gamle Oslo i Oslo. Skolen tok i mot sine første elever 5. november 1888.

Skolen har rundt 425 elever og 61 ansatte. Skolen har flere tospråkelige lærere som dekker ulike språk, blant annet arabisk, somalisk, tamil og urdu. Det er også en språklasse for samisk.

## Historie

Da skolen åpnet i 1888 fikk den fort over 900 elever og 29 lærere fordelt på 20 klasserom. I tillegg hadde skolen en overlærerbolig, en vaktmesterbolig, en gymnastikksal og et uværskur. Kampen skole var Oslos første skole med eget bad for elevene. Dette var viktig siden strøkets innbyggere ikke hadde råd til egne bad. Skolen fikk sin først utbygging i 1902, med en ny skolebygning og totalt 40 klasserom. Skolen var på denne tiden en 1&ndash;7 skole.

Tidlig på 1900-tallet fikk skolen et av byens første musikkorps, og i 1907 var det byens største med 84 musikanter.

I 1920–1921 fikk tilbygget fra 1902 en ny etasje, med rom til tegning, musikk, fysikk og håndarbeid. Toaletter ble installert i skolens kjeller i 1932.

Tyskerne overtok skolen under den andre verdenskrig, dermed måtte undervisning foregå i ulike bygninger rundt om på Kampen, i private hjem og blant annet på Kampen menighetshus like ved skolen.

Fra 1967 var Kampen skole en 1&ndash;6 barneskole. Skolen fikk ny oppussing i 1979–1980. Skolen ble barne- og ungdomsskole med klasser fra 1.&ndash;9. På 1990-tallet ble vinduer skiftet og fasaden pusset opp, og i 2001 startet en ombygging og modernisering inne i skolebygningene.

Med Reform 97 og 6-åringene inn i skolen ble skolen en 1&ndash;10 skole, før en økning i folketallet førte til at Kampen skole fra 1999 ble en 1&ndash;7 skole igjen.

### Rektorer
* 2022-: Åsa Hansen Algar
* 2021-2022: Halvor Holm (fung. samtidig med rektor for Jordal skole)
* 2017-2021: Hanne Dannevig Hauge (fra Gamlebyen skole)
* 2016-2017: Jan Ljøner (fra Kongshavn videregående skole, til Gamlebyen skole)
* -2016: Jack Heidner (fra Bjørndal skole, til Oppsal skole)
* –1953: Ingebjørg Schwabe (til Lambertseter skole)

### Helga Helgesen

Helga Helgesen tok sin lærerinneeksamen på Nissen pikeskole i 1887 og kom til Kampen etter noen år på Tøyen skole. Helgesen startet forsøkskjøkken på Kampen skole i 1891, og regnes som en av pionerene for å få innført skolekjøkken som fag. Fra Kampen holdt Helgesen kurs for lærere fra hele landet. Utenfor skolens inngang står en statue som fremstiller Helgesen foran elevene sine. Statuen er laget av billedhuggeren Knut Steen, som også står bak en minnetavle over tidligere elever som falt under krigen. Minnetavlen ble avduket av kronprins Olav i 1948.

### Noen kjente elever

* Karsten Alnæs
* Kjell Bækkelund
* Thorbjørn Egner

### Kjente ansatte
* Jon Herwig Carlsen

## Referanser


## Eksterne lenker
*
Svein Harberg

**Svein Harberg** (født 1958) er en norsk politiker (H) som fra 2009 til 2025 var innvalgt på Stortinget for Aust-Agder. I 2021 ble han valgt til Stortingets første visepresident.

Han var ordfører i Grimstad kommune i perioden 2003 til 2007 gjennom et valgteknisk samarbeid mellom Høyre, Senterpartiet og Fremskrittspartiet. Han ønsket ikke gjenvalg i 2007, men fortsatte som folkevalgt i fylkespolitikken.

Harberg var leder av Aust-Agder Høyre fra 1993 til 2009. Før han ble ordfører i Grimstad drev Harberg sitt selvstendige selskap, *Harberg AS,* med virksomhet innen salg, reiseliv, konsulenttjenester med mer. Han har også vært salgssjef i Selektiv Invest AS og daglig leder i Trainee Sør AS.

## Stortingskomiteer
*2021–2025 2. nestleder av Stortingets kontroll- og konstitusjonskomité og 1. visepresident i Stortinget
*2017–2021 1.nestleder av Stortingets kontroll- og konstitusjonskomité
*2013–2017 leder av Stortingets familie- og kulturkomité
*2009–2013 medlem av Stortingets utdannings- og forskningskomité

## Referanser


## Eksterne lenker
* 
*  
* Harbergs konsulentfirmas hjemmeside
* Foran valget 2007 i Grimstad på NRK Sørlandet
Ixtaczoquitlán

**Ixtaczoquitlán** er en by og en kommune i den meksikanske delstaten Veracruz. Den ligger nær jernbanesporet mellom Fortín og Orizaba, ved riksvei 180 og 190.

Katedralen Nuestra Señora del Rosario i Ixtaczoquitlán er kjent for å være vakker.
Francisco Gabilondo Soler

**Francisco Gabilondo Soler** (født 6. oktober 1907 i Orizaba, Veracruz, død 14. desember 1990 i Texcoco) var en meksikansk barnesangkomponist. Som barn likte han å lese eventyrene til brødrene Grimm og Hans Christian Andersen, og han lærte seg å spille piano.

Fra 1934 til 1962 hadde han et radioprogram for barn på stasjonen XEW i Mexico by, hvor han spilte rollen som *Cri-Cri, el grillito cantor*. Han skrev mer enn 200 sanger og spilte inn 116 av dem. Sangene hans er fortsatt populære i hele Latin-Amerika.

## Sanger
Noen av hans mest kjente sanger er:
* *Baile de los muñecos*
* *Caminito de la escuela*
* *Di por qué*
* *El chorrito*
* *El ratón vaquero*
* *La muñeca fea*
* *La patita* 
* *Negrito bailarín*
* *Los Cochinitos Dormilones*
* *La marcha de las letras*
* *Bombón I*
* *El jicote aguamielero*
* *El comal y la olla*
* *La negrita Cucurumbé*
* *La merienda*
* *El negrito Sandia*
* *El conejo Blas*
* *Metete Teté*
* *Che araña*
* *El ropero*
* *El gato de barrio*

## Referanser


## Eksterne lenker
* 
* 
* El Bosque de Cri Cri (''Offisiell hjemmeside'')
* Sida til Cri-Crí el Grillito Cantor
Tellef Olstad

**Tellef Olstad** (født 18. mai 1954) var ordfører i Åmli kommune i Aust-Agder fra 2003 til 2011. Olstad representerer Senterpartiet i en kommune som tradisjonelt har hatt ordførere fra Arbeiderpartiet. Han ble valgt med støtte fra SV, KrF og FrP. 

Olstad har vært svært engasjert og en pådriver i et prosjekt for å stoppe fraflytting fra kommunen, «Snu Åmli». Her har han, sammen med mange andre, satset på aktiviteter med utgangspunkt i primærnæringene og i det ressursgrunnlaget som ellers finnes i Åmli kommune. Han har også vært opptatt av å finne løsninger hvor det kan bli mer attraktivt å være lokalpolitiker. Ved valget i 2007 var det to partier i Åmli (KrF og SV) som ikke klarte å stille liste fordi de ikke fant nok kandidater.
Odroerir

**Odroerir** er et tysk episk pagan folk metal-band. Bandet ble stiftet i Thüringen i 1998. I mai 1999 ga de ut deres første demo uten plateselskap, kalt *Iring*. Siden ga Odroerir ut debutalbumet *[[Laßt Euch Sagen Aus Alten Tagen...]]* på plateselskapet Ars-Meta i 2002, en EP på plateselskapet Det Germanske Folket i november 2004,  og deres foreløpig siste album *[[Götterlieder]]* på plateselskapet Einheit Produktionen i august 2005. Tekstene til Odroerir handler i stor grad om paganisme, middelalderen og folklore.

## Eksterne lenker
* 
* 
*  Odroerir på MySpace
Maya Twedt Berli

**Maya Marianne Twedt Berli** (født 17. oktober 1968) var ordfører i Vegårshei kommune i Aust-Agder fra 2003 til 2011. Hun representerer Arbeiderpartiet og ble valgt i 2003 i et valgteknisk samarbeid med Kristelig Folkeparti, som fikk  Tjøstolf Peder Colbjørnsen som varaordfører. 

Berli er også leder av KS i Aust-Agder. Hun har vært engasjert i å få bedre veier øst i Agder, også om det skulle innebære bruk av bompenger. 

Før hun ble ordfører, jobbet Berli i NITO.

## Eksterne lenker
* Artikkel av Berli i Nationen
* Artikkel om Berli i Tvedestrandsposten
Lars Lauvhjell

**Lars Lauvhjell** (født 3. mai 1950) var ordfører i Risør kommune fra 1995 til 2007. 

Ved valget i 2003 hadde Risør direkte ordførervalg, og Lauvhjell fikk flertall i første valgomgang, nesten tre ganger så mange stemmer som nærmeste konkurrent. Lars Lauvhjell representerte Senterpartiet. 

Lauvhjell var rådmann i Gjerstad kommune fra 2008 til 2015.

## Referanser


## Eksterne lenker
* Om valget i Risør hos NRK Sørlandet
* Tale av ordfører i Risør Lars Lauvhjell - Aktive Fredsreiser 2007
Marit Hansen

**Marit Hansen** (født 15. september 1964) er en norsk maler. 

Marit Hansen er oppvokst på Farstad i Romsdalen. Hun er en selvlært kunstner med ett år på Einar Granum Kunstskole i Oslo 1990–91 og en kort periode som elev hos Per Lundgren i 1992. Marit Hansen har hatt en rekke separatutstillinger og delatt på flere kollektivutstillinger. Hun har også illustrert bøker og utstillinger ved Universitetets Oldsaksamling i Oslo 1995–1997.

## Eksterne lenker
* Marit Hansens hjemmeside
Fortín de las Flores

**Fortín de las Flores** er en by i den meksikanske delstaten Veracruz. Byen er administrasjonssentrum i kommunen Fortín, som grenser til kommunene Córdoba, Naranjal og Ixtaczoquitlán.

Ravina Metlac, som har fått status som nasjonalpark på grunn av sitt biologiske mangfold og sine vakre landskap, er den meste kjente attraksjonen i Fortín de las Flores.
Kampen menighetshus

**Kampen menighetshus** er et bedehus for innbyggerne i området Kampen i bydel Gamle Oslo. Bygget er tilgjengelig for leie til ulike selskaper, møter eller kurs og ligger i Normannsgata 55.  Bygningen er i nygotikk fra slutten av 1800-tallet.

Menighetshuset inneholder også prestekontoret for presten ved Kampen kirke.

Under den andre verdenskrig ble menighetshuset brukt til undervisning da tyskerne tok over Kampen skole som ligger like ved.

## Referanser


## Eksterne lenker
*
Parachutes

***Parachutes*** er debutalbumet til den britiske rockegruppa Coldplay, utgitt i 2000 av Parlophone. Albumet, som gjorde Coldplay verdenskjent, kom raskt på topp-10 i Storbritannia og ble der i 33 uker. Albumet vant også tre priser: Q Awards – Best Album (2000), BRIT Awards – Best British Album (2001) og Grammy Awards – Best Alternative Music Album (2002).
 
## Sporliste

# «Don't Panic»  
# «Shiver»
# «Spies»
# «Sparks»
# «Yellow»
# «Trouble»
# «Parachutes»
# «High Speed»
# «We Never Change»
# «Everything's Not Lost»
## Eksterne lenker
* 
*
Cantù

**Cantù** er en by i regionen Lombardia i Italia. Byen ligger 10&nbsp;km øst for Combo. Cantù har omtrent 
37 000 innbyggere. Byen har en del industri.
## Referanser


## Eksterne lenker
*
Čábardasjohka kraftverk

**Cabardasjohka kraftverk** er et elvekraftverk som eies og drives av Ymber AS og ligger i Kautokeino kommune.

Kraftverket utnytter et fall på ca. 5,5 m der europavei 45 krysser ei bro over Čábardasjohka, ca. 2 km fra utløpet til Kautokeinoelva.

Kraftverket hadde tidligere et reguleringsmagasin i Stuorajavri, ca. 15&nbsp;km ovenfor kraftverket. Ved 1 m hevning av vannstanden ble det her oppnådd et magasinvolum på 21,5 millioner m³. Reguleringsdammen ble ødelagt av vårflommen i 1968 og ble senere ikke gjenoppbygd.

Kraftverket har en vertikal kaplanturbin (diameter 1,8 m, 14 m³/s, 250 o/min.) som genererer 725 kVA/400 V. Årsproduksjonen er på 4-4,5 GWh.

## Referanser


## Kilder
* 
* NVE vannkraftdatabase

## Eksterne lenker
* Ymber - Rehabilitering av Cabardasjohka kraftverk
Auran

**Auran** er en grend på Skatval i Stjørdal kommune i Trøndelag. Mellom Auran og Strindfjorden (Trondheimsfjorden) ligger Vinge (Vinnan), og sammen med Fiskvik, Skjervold og Velvang utgjør disse grendene Sørbygda på Skatval. Auran utgjør en egen grunnkrets innenfor delområde Skatval i Stjørdal kommune, og denne hadde 112 innbyggere ved folke- og boligtellingen i 1990.

## Historie
Auran var tidligere sete for en storgård med samme navn, samt Auran kirke, som hadde tilknytning til denne gården. Med tiden har gården Auran blitt delt opp i mange flere gårder. På Høgberget på Auran er det funnet rester av en relativt stor bygdeborg. I dag er berget for det meste gjengrodd av skog, men man kan tydelig se restene av bygdeborgen i form av store kampesteiner. Borgen stammer nok fra folkevandringstiden, og ble gjenoppdaget i 1970-årene.

## Etymologi

Navnet kan komme av et gammelt uttrykk for grus- eller sandjord, beskrevet av Oluf Rygh som «Grus, i sær om den faste urørte Grusgrund under det øvre Jordlag» i *[[Norske Gaardnavne]]*. En annen forklaring, fremsatt av blant andre Olav Røkke, er at navnet kommer fra norrønt *aur*, med samme opphav som «øre» i eksempelvis «løsøre», og dermed sikter til gods og eiendommer. Eldre skrivemåter av navnet har vært *af Aurom* (1440), *Ewre* (1520), *Aure* (1530), *Øure* (1590), *Oure* (1610), *Øuer* (1626), *Øffre* (1664) og *Øfre* (1723).

I og med at «Auran» er en flertallsform, bøyes navnet til «Aurom» i dativ i lokal dialekt, oftest ved bruk av preposisjonen «på».

Auran er også et etternavn, med opphav fra grenda. Den 1. januar 2010 hadde 194 personer Auran som etternavn i Norge.

## Referanser
Åsenfjorden

**Åsenfjorden** er en fjordarm av Trondheimsfjorden i Trøndelag. Åsenfjorden løper fra Strindfjorden mellom Rykkjasskjæret på Skatval og Gullberget på Frosta, og videre nordøstover til fjordbotnen ved Hopla i Åsen. Fjorden deler seg flere steder i mindre viker og fjordarmer, så som Fættenfjorden, Åvikfjorden, Lofjorden og Leangsfjorden. Stjørdal, Frosta og Levanger kommuner grenser til hverandre i sjøen i Åsenfjorden. Fjorden er nokså grunn, og det ligger flere øyer, holmer og skjær her, deriblant Steinvikholmen. Fjorden har tradisjonelt hatt viktige fiskefelt.

## Referanser
Østerås menighet

**Østerås menighet** tilhører Bærum prosti i Oslo bispedømme. Østerås ligger i Bærum kommune som 1 av totalt 10 menigheter.

Menigheten sogner til Østerås kirke. Sokneprest er Jan-Erik Heffermehl.

## Historikk
Østerås menighet ble skilt ut fra Jar-Eik prestegjeld i 1969.

## Referanser


## Eksterne lenker
*
Strindfjorden

**Strindfjorden** er den delen av Trondheimsfjorden som ligger mellom Lade, Strinda, Malvik, Skatval, Frosta og Leksvik. Fjordnavnet antas å være eldre enn det for hele Trondheimsfjorden. I vest løper den over i Flakkfjorden. I øst fortsetter Trondheimsfjordens hovedløp mellom Leksvik og Ekne, mens Skatval deler fjorden inn i fjordarmene Stjørdalsfjorden og Åsenfjorden.

Fra jernalderen til ut i middelalderen utgjorde bygdene rundt Strindfjorden et rettsfellesskap, Strindafylke. Strindafylke var blant de uttrønderske fylkene sammen med Stiordølafylke, Gauldølafylke og Orkdølafylke.

## Referanser
Langstein

**Langstein** er bygd i Stjørdal kommune i Trøndelag. Langstein utgjør den nordøstlige tredjedelen av Skatval sogn, og grenser til Åsen sogn i nord og til Skjelstadmark i Hegra sogn i øst. Den 1. januar 2015 hadde Langstein 148 innbyggere.

Langstein har store arealer med beiter og produktiv skog. Langstein deles vanligvis i to bygdelag, der mesteparten av befolkningen finnes på nedre Langstein, mens mesteparten av arealet tilhører øvre Langstein. Skillet mellom de to bygdelagene går ved gården Fossen. Langsteinpasset er en landstripe mellom Åsenfjorden i nordvest og bergene i sørøst. Fra disse bergene faller den høye fossen Struka. Europavei 6 og Nordlandsbanen passerer gjennom Langsteinpasset i sørvestlig–nordøstlig retning. Langstein stasjon på Nordlandsbanen er nedlagt som fast stoppested og fredet. Fra Europavei 6 går fylkesvei 6816 i østover til Skjelstadmark. 

Langstein kai ved Åsenfjorden ble oppført i 1916/1917, som avlastning for Trondheim havn, og sysselsatte 70 mann på det meste. Den var mye brukt til jordbruksvarer og som transitthavn for trelast. Kaien var først eid av Langstein Trafikkaktieselskap, deretter Stjørdalens Sparebank, etter at forrige eier kom i økonomiske vanskeligheter, og Bachke & Co. som hovedaksjonær og senere eneeier fra 1937 til 2011. På Brusand ved Langstein stasjon drev far og sønn Aavik landhandel fra 1898 til 1985. Ved Brusand ble det bygd et settefiskanlegg i 1967. Den nedlagte Paradisbukta kafé åpnet i 1963.

Det var omgangsskole på gårdene Øvre Bye og Hammerberg før en fastskole ble bygd mellom Drogsetmoen og Fossen i 1925. Langstein opphørte som egen skolekrets i 1970, og ble overført til Alstad skolekrets. Siden 1994 har Langstein tilhørt Skatval skolekrets. Ved gamle Langstein skole ligger forsamlingshuset Moatun.

## Referanser
Driftsmargin

**Driftsmargin** er forholdet mellom driftsresultat og omsetning, vanligvis presentert i prosent.

 Driftsmargin = \left ( \frac {Driftsresultat}{Omsetning} \right ) *100

## Anvendelse
Driftsmarginen til en bedrift gir analytikere en idé om hvor lønnsom bedriften er, da tallet forteller hvor mye bedriften får igjen for hver omsatte krone (før renter og skatt). En høy driftsmargin betyr at en bedrift tjener mye per omsatte krone. Når man anvender driftsmargin til å vurdere et selskap bør man se på driftsmarginens utvikling over flere år, og sammenligne den med konkurrerende selskaper. Forutsetningene for høy driftsmargin varierer kraftig mellom bransjer, og man bør derfor unngå å benytte driftsmargin til sammenligning av svært ulike selskaper.

## Eksempel

### Wilh. Wilhelmsen

(Relevante verdier i kursiv)

Driftsmargin = \left ( \frac {368}{2511} \right ) *100 = \underline{\underline{14,66\%}} 

## Referanser
Saltøya

**Saltøya** er en øy i Fættenfjorden, en arm av Trondheimsfjorden i Trøndelag. Saltøya ligger ved Langstein i Skatval sogn i Stjørdal kommune. I sjøen ved Saltøya grenser den til Åsen i Levanger kommune. Saltøya er den største øya langs Skatvalslandet og i hele Stjørdal kommune. Den 300 dekar store Saltøya har 36 dekar innmark. Det eneste gårdsbruket på Saltøya har gårdsnummer 1 i Stjørdal kommune. Det er ingen fastboende på Saltøya. Øya er åpen for fri ferdsel, men er bare tilgjengelig med båt.

På sørspissen av øya står Saltøy fyrlykt, som er i bruk enkelte deler av året.
__NOTOC__
## Navn
Navnet har to mulige forklaringer. Enten kan det dreie seg om saltkoking, som man vet har foregått der, eller at fjorden tidligere kan ha blitt kalt *Salten*. I eldre kilder er øya nevnt som *Saltøyne* (1440), *Saltønn* (1559) og *Saltøen* (1626, 1664 og 1723). Skrivemåten *Saltøya* ble godkjent av Statens kartverk i 1969.

## Historie

Gårdsbruket på Saltøya nevnes i Aslak Bolts jordebok på 1400-tallet som eiendom under kirkegodset på Fløan. Den første brukeren på Saltøya som man vet navnet på, er Ola fra tidsrommet 1557–1559. Gården har opp gjennom tiden hatt mange ulike eiere.

I 1730 bygslet Ola Eriksen gården av Henrik Beck. Gården ble siden solgt til Ingebrigt Ivarsen Berg i 1748, og til Arnt Johnsen fra Frosta i 1750. Arnt Johnsen hadde seks barn med Marit Pedersen, hvorav fire nådde voksen alder. Gården gikk videre til sønnen John Arntsen, og siden til dennes sønn Arnt Johnsen Saltøy i 1823. Hans eneste sønn, Peder, døde i en ulykke 9 år gammel i 1842. Datteren Malena Arntsdatter Saltøy giftet seg med Ola Johnsen Skjervold, og de overtok gården. Ved folketellingen i 1875 var det registrert en bebodd husmannsplass på sørsiden av Saltøya, Vika. Her bodde jekteskipper Sivert Torleifson med familie.

John Olsen Saltøy, sønn av forrige eier, overtok gården Saltøy i 1891. Han fikk ti barn med Anne Olsdatter Forbord, hvorav ett døde som spedbarn, mens fem emigrerte til Amerika. De øvrige barna flyttet til andre steder i Trøndelag. John solgte gården til Trondhjem Sanitetsforening i 1911, og kjøpte selv en plass under Øyan i Stjørdal.

Saltøya var feriekoloni for blant andre barn med tuberkulose mens den var i sanitetsforeningens eie. Videre ble den solgt til Ranheim Arbeidsmannsforening, senere en del av Fellesforbundet, i 1949/1950. Den ble blant annet brukt til leirskole. I 2013 ble øya solgt til private eiere.

## Referanser


## Eksterne lenker
*
Lommedalen menighet

**Lommedalen menighet** var et prestegjeld tilhørende Bærum prosti i Oslo bispedømme i Den norske kirke. Det omfattet Lommedalen sogn av Bærum kommune i Akershus fylke, og hovedkirken var Lommedalen kirke.

Lommedalen menighet inngikk fra 1. januar 2020 i Lommedalen sokn, underlagt Bærum prosti.

## Historikk

Ved kgl.res. av 18. januar 1991 ble Bryn prestegjeld delt, ved at området Lommedalen/Bærums Verk skiltes ut som eget Lommedalen menighet, gjeldende fra 1 mars 1991.

## Menigheter

Prestegjeldet hadde ved sin avvikling følgende menigheter:
* Lommedalen
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Referanser
Fornebulandet menighet

**Fornebulandet menighet** tilhører Bærum prosti i Oslo bispedømme. Fornebulandet ligger i Bærum kommune som 1 av totalt 10 menigheter. Fornebulandet menighet dekker geografisk nærområdene Lysaker og Snarøya i den søndre delen av Bærum og består av ca. 5.500 innbyggere. Menigheten het tidligere *Lysaker/Snarøya*, men skiftet navn til *Fornebulandet* i 2016.

Menigheten sogner til Snarøya kirke. Sogneprest er Knut Pedersen.

## Historikk
Høvik menighet ble delt, således at **Snarøya prestegjeld** ble skilt ut som eget sognekall, gjeldende fra 1. januar 1976.

## Referanser


## Eksterne lenker
* Lysaker/Snarøya menighets hjemmeside
Resultatmargin

**Resultatmargin** er forholdet mellom årsresultat og omsetning, vanligvis presentert i prosent.

Resultatmargin = \left ( \frac{\dot{A}rsresultat}{Omsetning} \right )*100 

## Anvendelse
Resultatmarginen til en bedrift gir analytikere en idé om hvor lønnsom bedriften er, da tallet forteller hvor mye bedriften får igjen for hver omsatte krone. En høy resultatmargin betyr at en bedrift tjener mye penger per omsatte krone.

Resultatmarginen kan anvendes til å se hvordan inntekter og kostnader utvikler seg i forhold til hverandre i en bedrift over tid. Øker omsetningen mer enn kostnadene, vil resultatmarginen øke.

Å benytte resultatmargin til å sammenligne ulike selskaper bør begrenses til lignende bedrifter som opererer under de samme lover og skatteregler. Dette er fordi:
* Resultatmargin regnes av resultatet etter skatt, og ulike skatteregler vil således gi utslag. Dette er spesielt tydelig blant oljeselskapene, som har en mye høyere skattesats enn andre bedrifter: Statoil hadde i 2006 en driftsmargin på 27,5%, men resultatmargin på bare 9,6%.
* Ulike bransjer har ulike forutsetninger for høy driftsmargin, og således også høy resultatmargin. For eksempel har dagligvareforretninger kun 5,15 % i gjennomstnittlig resultatmargin, mens shippingselskaper har hele 21,74 %.

Resultatmarginen kan også benyttes til å få et inntrykk av en bedrfts prispolitikk. Høy resultatmargin antyder at en bedrift har valgt en mer eksklusiv linje, med færre solgte varer til høyere priser enn en bedrift med svært lav driftsmargin.

## Eksempler

### Wilh. Wilhelmsen

(Relevante verdier i kursiv)

Resultatmargin = \left ( \frac {230}{2 511} \right ) * 100 = \underline {\underline{9,16 \%}}

## Referanser
Alta vannverk

**Alta vannverk** er et vannverk som gir drikkevann til Alta by. Vannverket pumper grunnvann fra en løsmassebrønn fra Raipas til et høydebasseng i Komsafjellet med en kapasitet på 100 l/s. Dette bassenget er på ca. 8000 m³. Før 1992 tok vannverket vannet sitt fra vannene på Raipasfjellet, dette er nå reservekilder til vannverket. Vannverket har en kapasitet på 20940 personekvivalenter, noe som er forventet å holde til 2015.

Vannforbedring i dagens vannverk består kun i lufting av vannet da grunnvannet er av høy kvalitet. I 2003 ble vannet kåret til Nord-Norges beste vann og var med blant 14 andre vannverk i landsfinalen i regi av Norsk Kommunalteknisk Forening.
Henning Myrvang

**Henning Ragnar Myrvang** (1946–2020) var en norsk politiker (Ap). Med sine 32 år som ordfører i Sør-Odal kommune, var han en av Norges lengstsittende ordførere. Han stilte ikke til gjenvalg som ordfører i 2007.

Henning Myrvang ledet sitt siste ordinære kommunestyremøte den 25.10.2007. Ved innledningen av møtet holdt fylkesmann Sigbjørn Johnsen en tale for ordfører Henning Myrvang og avsluttet med å tildele ham Kongens fortjenstmedalje i gull etter 32 år som ordfører i Sør-Odal kommune og for sitt store samfunnsengasjement.

Henning var æresmedlem i Arbeiderpartiet, og i Sør-Odal Sanitetsforening.

Hennings plass: plassen foran rådhuset i Sør-Odal er oppkalt etter den legendariske ordføreren.

## Referanser
Torbjørn Digernes

**Torbjørn Digernes** (født 1947) er fysiker og var rektor for Norges teknisk-naturvitenskapelige universitet (NTNU) fra 2005 til 2013, da Gunnar Bovim overtok.

Han er selv tidligere student fra det som den gang var Norges tekniske høyskole (NTH), og ble først uteksaminert som sivilingeniør fra linjen for teknisk fysikk i 1972. Han tok doktorgraden i 1982 ved Institutt for databehandling ved NTH, med metodikk for teknisk-økonomisk analyse av design og drift av fiskefartøy.

Han arbeidet ved Undervisningsgruppen ved Regnesenteret ved Universitetet i Trondheim 1972–1974, ved Fiskeriteknologisk Forskningsinstitutt fra 1974 til 1986, og ved MARINTEK fra 1986 til 1990. I perioden 1990–1996 var han ansatt i European Space Agencys romstasjonsprogram ved European Space Technical Centre i Nederland.

I 1984 ble han professor II og i 1998 professor i hovedstilling, i marin prosjektering. Han var dekan ved Fakultet for marin teknikk i 1999 til 2001, og da dette ble slått sammen med tre andre fakulteter til Fakultet for ingeniørvitenskap og teknologi fra 2002, ble han også valgt til dekan for dette fakultetet.

Sentralt i hans forskning og undervisning har vært kvantitativ modellering, både med analytiske metoder og simuleringsmetoder. 

Digernes tiltrådte som rektor for NTNU 1. august 2005. Han ble etterfulgt av Gunnar Bovim som tiltrådte stillingen som rektor ved NTNU 1. august 2013.

Under skøytetinget 2013 ble han valgt inn som visepresident i Norges Skøyteforbund for en 2-årsperiode, og som han tok gjenvalg i for ny 2-årsperiode i juni 2015. Digernes er valgt inn som representant fra Trondhjems Skøiteklubs kunstløpavdeling.

Digernes ble i 2014 utnevnt til Ridder 1. klasse av St. Olavs Orden for sin innsats for forskning og utdanning.

## Referanser




## Eksterne lenker
*
Egenkapitalavkastning

**Egenkapitalavkastning** er et nøkkeltall for lønnsomhet som viser forholdet mellom en bedrifts egenkapital og årsresultat, vanligvis presentert i prosent.

 Egenkapitalavkastning = \left( \frac{\dot{A}rsresultat}{Egenkapital} \right) *100 

## Anvendelse
Egenkapitalavkastningen til en bedrift gir analytikere en idé om hvor godt bedriften klarer å utnytte aksjonærenes egenkapital. Et selskap med høy egenkapitalavkastning betyr at selskapet utnytter eiernes tilbakeholdte kapital (egenkapitalen) godt.

## DuPont-formelen
DuPont-formelen er en formel som bryter egenkapitalavkastningen ned i 3 ledd:
* Hvor effektivt bedriften drives
* Hvor effektivt bedriften utnytter sine eiendeler
* Hvor solid bedriften er

 Egenkapitalavkastning = \frac{\dot{A}rsresultat}{Omsetning} * \frac{Omsetning}{Totalkapital} * \frac{Totalkapital}{Egenkapital} 

Selv om DuPont-formelen gir nøyaktig samme resultat som den enklere formelen for egenkapitalavkastning, vil endringer i egenkapitalavkastningen blir lettere synlig ved bruk av denne formelen.

## Eksempel

### Wilh. Wilhelmsen

(Relevante verdier i kursiv)

 Egenkapitalavkastning = \left( \frac{230}{1037} \right) *100 = \underline{\underline{22,28\%}} 

 Egenkapitalavkastning = \left( \frac{230}{2511} * \frac{2511}{2735} * \frac{2735}{1037} \right) *100 = \underline{\underline{22,28\%}} 

## Referanser
Carmine Giovinazzo

**Carmine Giovinazzo** (født 24. august 1973 på Staten Island i New York City i New York) er en amerikansk skuespiller kjent for sin rolle som etterforsker Danny Messer i krimserien **. I serien dater han medspiller Anna Belknap som spiller kriminaletterforsker Linsay Monroe. Han kommer fra en familie der mange har vært ansatt i politiet, og han har italienske, norske, uramerikanske og engelske aner. Han er en av få skuespillere som har hatt en rolle i alle de tre CSI-seriene.

## Referanser


## Eksterne lenker
* 
* Carmine Giovinazzos biografi på CBS - CSI: NY
Mamo Wolde

**Mamo Wolde** (1932-2002) var en etiopisk langdistanseløper.

Wolde deltok allerede under OL 1956 i Melbourne, men ble slått ut i forsøkene på 1500 meter. Under OL 1964 i Tokyo brøt han maratonløpet, men ble nummer 4 på 10&nbsp;000 meter.

Etter at Abebe Bikila hadde blitt olympisk maratonmester to ganger på rad i 1960 og 1964, tok Wolde landets tredje strake maratongull under OL 1968 i Mexico by. Før dette hadde han allerede tatt sølvmedaljen på 10&nbsp;000 meter.

Fire år senere, i en alder av 40 år, tok Wolde bronsemedaljen på maratondistansen under OL 1972 i München.

I 1993 ble Wolde arrestert. Han ble siktet for å ha tatt del i en henrettelse under diktaturregimet til Mengistu Haile Mariam. I 2002 ble han idømt en seks års fengselsstraff, men han ble straks løslatt, da han allerede hadde tilbrakt ni år bak murene.

Kort tid etter løslatelsen døde Wolde i en alder av 69 år.

## Fotnoter


## Referanser


## Eksterne lenker
* 
* Artikkel om OL-maratonløpet i 1968 på marathoninfo.free.fr (franskspråklig)
Arne Thomassen

**Arne Thomassen** (født 13. februar 1959) er en norsk politiker (H). 
Han ble i 2019 valgt til fylkesordfører for Agder – den første etter at Aust-Agder og Vest-Agder ble slått sammen til ett fylke.

Han var ordfører i Lillesand kommune i Aust-Agder fra 2003 til 2019. Thomassen ble valgt i et valgteknisk samarbeid med Kristelig Folkeparti hvor Arve Danielsen ble varaordfører. Før valget hadde Lillesand Høyre vraket sin sittende ordfører, Odd Steindal,  som kandidat, men beholdt ordførerposisjonen. Høyre har hatt ordføreren i Lillesand siden 1967 med unntak av to år. Imens Thomassen har vært ordfører har næringsliv og folketall i byen ekspandert. Thomassen har også ledet Aust-Agder Høyre fra 2010-18 og nestleder i nye Agder Høyre fra 2018 til 2019.

Thomassen er rørleggermester av yrke.

## Referanser


## Eksterne lenker
* 
* 
*  Arne Thomassen hos Høyre
Maar

**Maar** (også kalt **eksplosjonskrater**) er et lavt krater, ofte omgitt av en lav voll av løse utbruddsprodukter, som har blitt dannet i et eksplosivt freatisk utbrudd der lava eller magma har kommet i kontakt med grunnvann.

Maaren fylles vanligvis med vann over tid slik at det dannes en relativt grunn kratersjø. Navnet kommer fra en lokal tysk dialekt fra Daun, som i sin tid ble avledet fra det latinske *mare* som betyr sjø. Maarer er grunne, flatbunnede kratere som forskere tror har blitt dannet over diatremer som et resultat av en eksplosiv ekspansjon av magmatisk gass eller damp. Dyp erosjon av en maar vil trolig avdekke en diatrem. Maarer varierer i størrelse fra 60&ndash;2&nbsp;000 m på tvers og 10&ndash;200 m dyp, og er vanligvis fylt med vann slik at de danner naturlige innsjøer. De fleste maarer har er omkranset av en lav voll som består av en blanding av løse utbruddsfragmenter og steiner som har blitt revet løs fra veggene i diatremet.

Maarer forekommer i den vestre delen av USA, i Eifelregionen i Tyskland (der de først ble beskrevet) og i andre geologisk unge vulkanske regioner i verden. Kilbourne Hole og Hunt's Hole i nærheten av El Paso i Texas er begge maarer. Den beryktede karbondioksidmettede Lake Nyos i Kamerun er en annet eksempel. Et utmerket eksempel på en maar er Zuni Salt Lake i New Mexico i USA, som er en grunn saltvannsinnsjø der det flatbunnede krateret er omtrent 1&nbsp;980 m på tvers og 120 m dypt. De lave vollene som omkranser innsjøen består av løse biter av basaltisk lava og bergarter fra den underliggende diatremen slik som sandstein, skifer og kalkstein. I tillegg så finner man enkelte biter av eldgammel krystallisert stein som ble presset oppover fra store dyp under utbruddet.

## Eksterne lenker

* United States Geological Survey beskrivelse av Maar med bilder 
* USGS: Maarer og tuffkjegler  
* Beskrivelse av ''Morale Claim'' maaren  i Arizona
Taihangfjellene

**Taihang Shan** (kinesisk: 太行山; pinyin: *Tàiháng Shān*) eller **Taihangfjellene** er en fjellkjede nord i Folkerepublikken Kina langs grensen mellom provinsene Shanxi på den vestre side og Hebei og det nordlige Henan på den østre.

Det strekker seg fra lavlandet i Hebei i nordøst og til høylandet i Shanxi i sørvest. De fleste fjellene er på mellom 1500 og 2000 meters høyde; høyeste topp er Xiaowutai på 2882 meter. Området er rikt på kull. Provinsnavnene *Shanxi* og *[[Shandong]]* har sammenheng med at de to provinsene ligger henholdsvis vest og øst for Taihangfjellene.  

## Eksterne lenker
* Guoliang Tunnel Road
* Fotos
Gudmund

**Gudmund** er et nordisk mannsnavn med norrøn opprinnelse. Navnet er svært vanlig på Island, i formen *Guðmundur*.

## Etymologi
*Gudmund* har opprinnelse i norrøne *Guðmundr* som er dannet av navneleddene *guð*, «guder», og *mundr*, «vern», «beskytter» eller «gaver». *Guthmund* er den gammeldanske formen av navnet og *Gudhmund* den gammelsvenske formen.

Navnet har gitt opphav til flere etternavn: danske Gudmundsen, svenske Gudmundsson og islandske Guðmundsson.

## Utbredelse

*Guðmundr* er kjent brukt på Island fra rundt år 900. *Guðmundr* er kjent brukt i 28 runeinnskrifter fra vikingtiden, så navnet var antakelig vanlig i Norden på den tiden. Den vanligste skrivemåten var  (kuþmuntr). *Gudmund* var et vanlig navn i Norge i middelalderen. Over 50 forskjellige personer med navnet er nevnt i Regesta Norvegica. I Norge har navnet senere vært mindre utbredt. *Gudmund* var etter reformasjonen vært mest brukt på Østlandet, Sør-Vestlandet og i Trøndelag. I nyere tid har navnet vært mest brukt i 1920- og 1930-årene, men har ikke vært blant de mest populære navnene.

*Guðmundur* var det nest mest brukte navnet på Island på midten av 1800-tallet, og har vært populært på hele 1900-tallet.

I Danmark var navnet mest brukt i 1910- og 1920-årene, og i Sverige mest i 1930- og 1940-årene.

*Gudmund* og *Gudmundur* har navnedag i flere land:

Varianten *Guðmundur* er i dag et svært vanlig navn på Island. *Gudmund* er mest brukt på Færøyene og i Norge, men er ikke blant de vanligste navnene.

|}

## Kjente personer med navnet
Personene i listen er ordnet kronologisk etter fødselsår.
* Gudmund Arason (1161–1237), islandsk biskop
* Gudmund Harlem (1917–1988), norsk lege og politiker, far til Gro Harlem Brundtland
* Gudmund Restad (1937–2021), norsk politiker
* Gudmund Hernes (1941–), norsk sosiolog og politiker
* Gudmund Vindland (1949–), norsk forfatter
* Gudmund Skjeldal (1970–), norsk landslagsløper i langrenn
* Gudmundur Einarsson, norsk forretningsmann, tidligere konsernsjef i Tandberg Data

## Referanser


## Eksterne lenker
*
Honda NSX

**Honda NSX** (**[[Acura]] NSX** i Nord-Amerika og Hongkong) var en japansk sportsbil, som ble produsert i 1990–2005 av Honda.

En gang ble nesten alle hurtige biler fremstilt i Europa, men i 1990 produserte Honda sin NSX. Med den stilfulle formen og en toppfart på over 260 km/t kan den fint konkurrere med rivalene. NSX gikk ut av produksjon i 2005.

NSX var verdens første selvbærende aluminiumsbil. Samtidig har den fått æren for at spesielt Ferrari, og til en viss grad Porsche, ble tvunget til å fremstille mer lettkjørte og pålitelige modeller.

## Eksterne lenker
*
Anne-Lise Wold

**Anne-Lise Wold** (født 1946) er norsk tidligere politiker og ordfører i Nesna kommune for Arbeiderpartiet mellom 1991 og 2007. 

Etter valget i 2003 ble hun ordfører med støtte fra SV, SP og Høyre i tillegg til sitt eget parti, mens Halvor Hilmersen fra SV ble varaordfører. Wold stilte ikke til gjenvalg ved valget i 2007.

## Referanser
Einar Silset

**Einar Berner Silset** (født 4. april 1945, død 22. november 2020) var en norsk politiker (Sp) som var ordfører i Vega kommune fra 2003 til 2007.

Silset var tidligere medlem av Arbeiderpartiet, men gikk over til Senterpartiet i forbindelse med EU-valget i 1994. Silset stilte ikke til gjenvalg ved kommunevalget i 2007.

Han var 4. varamann til Stortinget i perioden 2001–2005.

## Eksterne lenker
* 
*«Tidligere Vegaordfører er død», *Helgelands Blad* 30. november 2020 side 5 
*«Tidligere ordfører i Vega er død», *Brønnøysunds Avis* 1. desember 2020 side 26
Lågøen

**Lågøen** er et norsk etternavn som stammer fra et gammelt stedsnavn i Lærdal i Sogn og Fjordane. Formen *øyri* blir den dag i dag brukt av lokalbefolkningen i Lærdal, og Lågøen stammer fra det gamle Lågøyri som er ytterst ved munningen av Lærdalselva.
Fiat 127

**Fiat 127** er en bilmodell fra den italienske bilprodusenten Fiat, som ble produsert mellom 1971 og 1983. 127 erstattet modellen Fiat 850, og da produksjonen ble stoppet ble modellen etterfulgt av Fiat Uno. Fiat 127 vant tittelen Årets Bil i Europa i 1972.

127 var først kun tilgjengelig som todørs sedan, før en tredørs kombimodell ble lansert i 1972. Bilen var utstyrt med en 0,9 liters motor med overliggende ventiler og forhjulstrekk, og var blant de første moderne superminimodellene. Fiat 127 fikk ros for sin gode plassutnyttelse samt kjøreegenskaper, og hele 80 prosent av gulvarealet var tilgjengelig for passasjerer eller bagasje. Fiat 127 var en av Europas mestselgende biler i flere år etter introduksjonen.

I 1977 kom andre generasjon, med ny front og hekk, oppdatert dashbord og et nytt motorvalg; en 1,049 ccm. Motoren hadde sylindertopp av aluminium og overliggende kamaksel, og var spesielt utviklet for 127-serien. Samtidig ble en femdørsutgave tilgjengelig i enkelte land. I 1982 ble modellen nok en gang oppdatert, og både front og hekk fikk en ny endring, samtidig som enda en motor ble tilgjengelig, denne gangen på 1,301 ccm. I tillegg ble interiøret oppdatert.

Det ble også produsert en større varebilutgave, kalt Fiat Fiorino, som var basert på Fiat 127. Denne var i produksjon frem til 1984, da en ny utgave basert på Uno ble lansert.

Fiat 127 forsvant fra produksjon i Italia da Fiat Uno ble lansert i januar 1983, mens det var produksjon i Sør-Amerika helt frem til 1995.

## Varianter

Som andre Fiat-modeller på samme tid bygget Seat en spansk variant kalt **Seat 127**. Da Seats lisensavtale med Fiat gikk ut redesignet Seat enkelte deler av bilen, og bygget Seat Fura Dos. Enkelte deler ble også benyttet i den første generasjonen av Seat Ibiza.

I Brasil ble en tredørs stasjonsvognutgave produsert under navnet Fiat 147. Denne var også tilgjengelig i Europa fra 1981 til 1985, da produksjonen stanset.

## Eksterne lenker
* 
* Norsk annonse fra introduksjonen av 127
* BilNorge: Fiat 127
Melhusfestivalen

**Melhusfestivalen** er en festival som arrangeres av Melhus idrettslag i slutten av august hvert år. Festivalen ble arrangert første gang i 1974, da som laksefestival. Festivalen skiftet navn til sitt nåværende i 1980. Festivalen ble opprinnelig arrangert i Melhus sentrum, men ble senere flyttet til Melhus idrettslags anlegg i Gruva. I 2010 vil festivalen igjen bli arrangert i Melhus sentrum. På festivalen er det årlig blant annet tivoli. I 2009 endte festivalen med et underskudd på 58 700 kr, for første gang i festivalens historie.

## Melhusfestivalen 2009
Programmet for festivalen i 2009:
* Fredag: Asgeir Borgemoen, Alive Dance School, «Spite» og «LOST»
* Lørdag: Stage Dolls
* Søndag: Lisa Winsjansen og The Battery
* Alle dager: Bergstrøms tivoli og fotball-cup, Strikkestafett og orienteringsmarsj

## Melhusfestivalen 2010
Festivalen blir i 2010 arrangert over en uke, fremfor en helg. Festivalen vil bli arrangert 20. &ndash; 29. august.

## Referanser


## Eksterne lenker
* Melhusfestivalens nettside
Prestfossen

**Prestfossen** er en foss i elva Bøvra, ved tettstedet Fossbergom i Lom kommune i Innlandet. Fossen ligger ved stedet hvor riksvei 15 krysser Bøvra, like før elva løper ut i innsjøen Skim.

Prestfossen har blitt benyttet til å drive både mølle og sagbruk, og det har tidligere også vært et lite kraftverk ved fossen.

## Referanser
Medium Kitchen

**Medium Kitchen** er et norsk pop- og rockeband.

## Bandnavnet
*Medium Kitchen* er en direkte oversettelse fra norsk til engelsk for «medium kjøkken». På norsk brukes *medium kjøkken* noe spøkefullt blant musikere for å beskrive musikk som spilles i 4/4-takt og i middels tempo.

## Medlemmer
*Lars Aas-Hansen (vokalist)
*Espen Stenhammer (slagverk)
*Vidar Løvstad (gitar)

## Diskografi
* *[[Union Park]]* (2007)
* *[[Something for the Holidays]]* (2009) 
* «Turn on a dime» 2013 (single)
* «Love will bring us home» 2014 (single)

## Eksterne lenker
* 
* Medium Kitchen på MySpace
* Medium Kitchen hos Nordic Records
White dog

***White dog*** er en amerikansk dramafilm fra 1982 regissert av Samuel Fuller. Filmen handler om en ung kvinne som oppdager at den herreløse hunden hun har tatt til seg er opptrent til å angripe svarte mennesker.

Kristy McNichol i hovedrollen.

## Handling
En ung skuespillerinne kjører på en hvit hund og tar den med seg hjem til hun kan finne eieren. En dag angriper den en farget mann i den hensikt å drepe ham og hun oppdager etter hvert at det dreier seg om en såkalt hvit hund – en hund trent av hvite rasister til å angripe fargede mennesker. Hu forsøker å andre hundens adferd, men det viser seg vanskelig.

## I rollene
* Kristy McNichol –  Julie Sawyer 
* Christa Lang –  Nurse 
* Vernon Weddle –  Vet 
* Jameson Parker –  Roland Gray 
* Burl Ives –  Carruthers 
* Karl Lewis Miller –  Attacker 
* Karrie Emerson –  Sun Bather 
* Helen Siff –  Pound Operator (as Helen J. Siff) 
* Glen Garner –  Pound Worker 
* Terrence Beasor –  Pound Driver 
* Tony Brubaker –  Sweeper Driver 
* Samuel Fuller –  Charlie Felton 
* Marshall Thompson –  Director 
* Paul Bartel –  Cameraman 
* Richard Monahan –  Assistant director 
* Neyle Morrow –  Soundman 
* George Fisher –  Gondolier 
* Lynne Moody –  Molly 
* Hubert Wells –  Trainer 
* Paul Winfield –  Keys 
* Martine Dawson –  Martine 
* Bob Minor –  Joe

## Eksterne lenker
*
P/E

**P/E** er en forkortelse for **Price/Earnings**, og viser forholdet mellom en bedrifts markedsverdi/aksjekurs og årsresultat.

Det finnes to måter for å regne ut P/E:
*Dividere aksjekursen på årsresultat pr. aksje
*Dividere bedriftens markedsverdi på årsresultatet

 P/E = \frac{Aksjekurs}{Resultat\ pr.\ aksje} = \frac{Markedsverdi}{\dot{A}rsresultat} 

## Anvendelse
P/E anvendes for å beregne et selskaps markedsverdi i forhold til inntjening. Ut fra det kan man beregne om en aksje er dyr eller billig:
***0-13** – Aksjen er underpriset, eller man antar nedgang i inntektene
***14-20** – For de fleste bedrifter fornuftig prising
***21-28** – Aksjen er overpriset, eller inntektene har vokst siden siste resultatpublisering
***28+** – Aksjer med svært høy P/E har enten en svært lovende fremtid med sterk inntekstvekst, eller en boble har dratt prisen opp

Alene kan ikke P/E fortelle om antatt fremtidig vekst kan forsvare den høye verdien, eller om det er nedgang i inntektene som er grunnen til lav P/E. For å svare på det, må man også vurdere bedriftens regnskaper og ledelse i tillegg til P/E verdier i andre bedrifter (spesielt de i samme bransje) og over tid.

P/E kalles ofte *multippel*, fordi hvis man multipliserer P/E-en med resultat per aksje, ser man hva markedet er villig til å betale per tjente krone. Er P/E til en bedrift 10, er markedet villig til å betale 10 ganger resultatet pr aksje, som vil være aksjeprisen.

## Eksempel
### [[Kitron]]

Aksjekurs 31.12.2014: 1,70Antall aksjer 31.12.2014: 172 961 625Markedsverdi 31.12.2014: 294 034 762 kr.

Resultat pr. aksje: 0,14 kr

 P/E = \frac{1,70}{0,14} = \frac{294\ 035}{24\ 289} = \underline{\underline{12}} 

## Referanser
The Evil

***The Evil*** er en amerikansk grøsser fra 1978 regissert av Gus Trikonis. Filmen handler om en gruppe mennesker som skal pusse opp et stort gods som har stått tomt i årevis. Ved en tilfeldighet forløser noen av dem de demoniske kreftene som ligger bundet der. Hovedrollene spilles av Richard Crenna og Joanna Pettet.

Filmen er også delvis kjent under titler som *Cry Demon* og *House of Evil*.

## Handling
Handlingen er lagt til et gammelt gods som har stått tomt i mange år, og som ingen i distriktet tør nærme seg. Årsaken er flere uforklarlige hendelser i og rundt huset. Uvitende om husets rykte leier C.J. Arnold og hans kone huset for sommeren. Sammen med noen venner begynner de å sette huset i stand igjen, men litt etter litt får flere av dem føle nærværet av andre krefter i huset. Ved en tilfeldighet åpner noen av dem en portal i husets kjeller, noe som medfører at de demoniske krefter som ligger bundet forløses i all sin kraft. Alle utganger og vinduer lukkes og det blir det en kamp på liv og død for å komme seg ut.

## Rolleliste
*Richard Crenna –  C.J. Arnold 
*Joanna Pettet –  Dr. Caroline Arnold 
*Andrew Prine –  Prof. Raymond Guy 
*Cassie Yates –  Mary Harper 
*George O'Hanlon Jr. –  Pete Brooks 
*Lynne Moody –  Felicia Allen 
*Mary Louise Weller –  Laurie Belman 
*Robert Viharo –  Dwight
*Victor Buono –  Satan 
*Milton Selzer –  Decker 
*Ed Bakey –  Sam, the caretaker 
*Galen Thompson –  Ånden til Emilio Vargas 
*Emory Souza –  Demon

## Referanser


## Eksterne lenker
*
Ydmykhet

**Ydmykhet** (av norrønt *auðmjúkr* i betydningen jeg/noen «som lett blir myk») betegner en persons egenskap, ved at vedkommende personlig viser *beskjedenhet*, *saktmodighet* og *underdanighet* i forholdet til omverdenen. Egenskapen blir vedsatt i et samfunn dominert av holdninger beskrevet i «Janteloven», og er gjerne sett i motsetning til *å være belærende*, eller å ha manglende evne til *å se egne svakheter*. Betegnelsen blir også brukt i religiøs sammenheng, der den anses som en positiv egenskap, ved at personen erkjenner sine egne feil og syndigheter, og underkaster seg Guds vilje.

## Bibelsk omtale
Ydmykhet er opptegnet som en av «Åndens frukter» i Paulus brev til Galatermenigheten (5:22-23) *"22 Men Åndens frukt er kjærlighet, glede, fred, overbærenhet, vennlighet, godhet, trofasthet, 23 ydmykhet og selvbeherskelse. Slike ting rammes ikke av loven!"* 

Ydmykhet er en betingelse for å stå i rett forhold til Gud. Både Peter og Jacob har sammenfallende vers som bekrefter at ydmykhet er den livsholdning som utløser Guds velbehag og nåde. I motsetning gjør hovmot og stolthet at man får Gud i mot seg. *(Jakob 4:6 og 1. Peter 5:5.)*

Ydmykhet inngår i Grundtvigs «Danske ordsprog»: «*Ydmyghed gaar for* (det vil si: har fortrinnet for) *ære*». (1845).nr.2973.

## Forholdet til «Janteloven»
Forholdet mellom ydmykhet og ære er karikert av Aksel Sandemose i «Janteloven».

## Referanser


## Eksterne lenker
*
Bruce Perens

**Bruce Perens** er en tidligere Debian GNU/Linux prosjektleder, hovedbidragsyteren bak Open Source Definition, en grunnlegger av Software in the Public Interest, grunnlegger og første prosjektleder for Linux Standard Base prosjektet, første forfatter av BusyBox, en grunnlegger av UserLinux prosjektet, og en av medgrunnlegger av Open Source Initiative (OSI). Perens har også en bokserie med Prentice Hall PTR som heter Bruce Perens' Open Source Series. Han er en entusiastisk radioamatør (kallesignal K6BP) og vedlikeholder technocrat.net, som han ser på som 'et mer modent forum enn Slashdot'.  Han er også grunnleggeren av No Code International som er en organisasjon som hadde som hovedmål å fjerne kompetansekrav til morsealfabetet for å få en amatørradiolisens. Dette målet ble møtt med de nye "kode-frie" reglene som ble introdusert 23. februar 2007 https://web.archive.org/web/20070824232302/http://www.nocode.org/. Perens lider av en mild form av cerebral parese.
Perens forlot OSI ett år etter at han grunnla det, og forklarte hvorfor i en e-post med tittelen "It's Time to Talk About Free Software Again".

Siden juni 2005 har han vært ansatt hos SourceLabs.

## Referanser



## Eksterne lenker
* 
* Project Proposal and Call for Participation: The Linux Standard Base
* Perens' artikler
* "It's Time to Talk About Free Software Again"
* Free Software Leaders Stand Together
* En tale gitt i Japan, juni 2003
* Linux Link Tech Show intervju (lyd), 2006
* technocrat.net
* No Code International
* Intervju (lyd) ved Defrag Ohio med "Meet the Bloggers"
* En samtale om fri programvare tatt opp i Roma, juni 2007